汉标林则徐录沈大悟诗

九年不见舒两吉。我亦疑吾寒自栗。但觉茫茫六宇间。衹有科甲无天日。不然吏胥里少年。二者趾高气尤溢。昨从龚子得君书。读未终函泪如滭。脱除世眼辨驪黄。遂鼓盐车生晚力。扇头寄写古风诗。高逸储王无近匹。拟人太过难为副。冀公邓公茂才弼。由来人苦不自知。余则知之君语失。对镜其如白髮何。仕贫岂为苍生出。自安骨相不轻肥。名途久抱良心疾。试从閒裏望天涯。九折羊肠路非一。况今世路累科名。大抵兹行仍捫蝨。